
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


12 Οκτωβρίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 3603 


ΑΠΟΦΑΣΕΙΣ 

Αριθμ. 40793 _ 

Περαίωση της διαδικασίας κτηματογράφησης- 
Καταχώριση των πρώτων εγγραφών στα κτημα- 
τολογικά βιβλία - Ορισμός της ημερομηνίας για 
την έναρξη ισχύος του Κτηματολογίου: α) στο 
Δήμο Δάφνης του Νομού Αττικής, νυν Δημοτι¬ 
κή Ενότητα Δάφνης του Δήμου Δάφνης - Υμηττού 
της Περιφερειακής Ενότητας Κεντρικού Τομέα 
Αθηνών της Περιφέρειας Αττικής, β) στο Δήμο 
Υμηττού του Νομού Αττικής, νυν Δημοτική Ενό¬ 
τητα Υμηττού του Δήμου Δάφνης - Υμηττού της 
Περιφερειακής Ενότητας Κεντρικού Τομέα Αθη¬ 
νών της Περιφέρειας Αττικής, γ) στο Δήμο Αλίμου 
του Νομού Αττικής, νυν Δήμο Αλίμου της Περι¬ 
φερειακής Ενότητας Νοτίου Τομέα Αθηνών της 
Περιφέρειας Αττικής, δ) στο Δήμο Ελληνικού του 
Νομού Αττικής, νυν Δημοτική Ενότητα Ελληνικού 
του Δήμου Ελληνικού - Αργυρούποληςτης Περι¬ 
φερειακής Ενότητας Νοτίου Τομέα Αθηνών της 
Περιφέρειας Αττικής και ε) στο Δήμο Μοσχάτου 
του Νομού Αττικής, νυν Δημοτική Ενότητα Μο¬ 
σχάτου του Δήμου Μοσχάτου -Ταύρου της Περι¬ 
φερειακής Ενότητας Νοτίου Τομέα Αθηνών της 
Περιφέρειας Αττικής. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1. Τις διατάξεις των άρθρων 11 (παρ. 1), 12 και 13α 
(παρ. 4) του ν. 2308/1995 «Κτηματογράφηση για τη δη¬ 
μιουργία Εθνικού Κτηματολογίου. Διαδικασία έως τις 
πρώτες εγγραφές στα κτηματολογικά βιβλία και άλλες 
διατάξεις» (ΑΊ 14), όπως ισχύουν. 

2. Τις διατάξεις του άρθρου 1 παρ. 3 του ν. 2664/1998 
«Εθνικό Κτηματολόγιο και άλλες διατάξεις» (Α'275), όπως 
ισχύει. 

3. Τις διατάξεις του άρθρων 1 (παρ. 1 και 11), 3 και 13 
(παρ. 2) του ν. 4164/2013 «Συμπλήρωση των διατάξε¬ 
ων περί Εθνικού Κτηματολογίου και άλλες ρυθμίσεις» 
(Α' 156). 

4. Τις διατάξεις της υπ' αριθμ. 10887/2007 απόφασης 
του Υπουργού Περιβάλλοντος, Χωροταξίας και Δημο¬ 
σίων Έργων περί μεταφοράς πόρων και αρμοδιοτήτων 


του Οργανισμού Κτηματολογίου και Χαρτογραφήσεων 
Ελλάδος στην εταιρεία ΚΤΗΜΑΤΟΛΟΓΙΟ Α.Ε. (Β'416). 

5. Την υπ' αριθμ. 9400/1.03.2007 απόφαση του Υπουρ¬ 
γού ΠΕ.ΧΩ.Δ.Ε. (Β'429) με την οποία κηρύχθηκαν υπό 
κτηματογράφηση, μεταξύ άλλων, οι Δήμοι Αλίμου, Δάφ¬ 
νης, Ελληνικού, Μοσχάτου, Υμηττού του Νομού Αττικής. 

6. Την υπ' αριθμ. οικ. 201/5-1-2016 απόφαση του 
Υπουργού και του Αναπληρωτή Υπουργού Περιβάλλο¬ 
ντος και Ενέργειας με θέμα «Εξουσιοδότηση υπογραφής 
"Με εντολή Υπουργού" του Υπουργού Περιβάλλοντος 
και Ενέργειας και "Με εντολή Αναπληρωτή Υπουργού" 
του Αναπληρωτή Υπουργού Περιβάλλοντος και Ενέργει¬ 
ας, στο Γενικό Γραμματέα Περιβάλλοντος και Ενέργειας, 
στο Γενικό Γραμματέα Χωρικού Σχεδιασμού και Αστι¬ 
κού Περιβάλλοντος, στο Γενικό Γραμματέα Ενέργειας και 
Ορυκτών Πρώτων Υλών, στον Ειδικό Γραμματέα Υδάτων, 
στους Προϊσταμένους των Γενικών Διευθύνσεων, στους 
Προϊσταμένους των Διευθύνσεων και στους Προϊσταμέ¬ 
νους Τμημάτων και των Αυτοτελών Τμημάτων και τους 
Προϊσταμένους του ΣΕΠΔΕΜ και τον Προϊστάμενο και 
τους Προϊσταμένους Μονάδων της Επιτελικής Δομής 
ΕΣΠΑΥΠΕΝ»(Β'6). 

7. Το υπ'αριθμ. 753/5/26.09.2017 απόσπασμα Πρα¬ 
κτικού του Δ.Σ. της εταιρείας «ΕΘΝΙΚΟ ΚΤΗΜΑΤΟΛΟΓΙΟ 
ΚΑΙ ΧΑΡΤΟΓΡΑΦΗΣΗ ΑΝΩΝΥΜΗ ΕΤΑΙΡΕΙΑ» (διακριτικός 
τίτλος «ΕΚΧΑ Α.Ε.»). 

8. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Άρθρο 1 

Διαπιστώνεται η περαίωση της διαδικασίας κτημα- 
τογράφησης και η ολοκλήρωση της καταχώρισης των 
πρώτων εγγραφών στο κτηματολογικά βιβλίο για τα 
ακίνητα: α) του Δήμου Δάφνης του Νομού Αττικής, νυν 
Δημοτικής Ενότητας Δάφνηςτου Δήμου Δάφνης - Υμητ¬ 
τού της Περιφερειακής Ενότητας Κεντρικού Τομέα Αθη¬ 
νών της Περιφέρειας Αττικής, β) του Δήμου Υμηττού του 
Νομού Αττικής, νυν Δημοτικής Ενότητας Υμηττού του 
Δήμου Δάφνης - Υμηττού της Περιφερειακής Ενότητας 
Κεντρικού Τομέα Αθηνών της Περιφέρειας Αττικής, γ) του 
Δήμου Αλίμου του Νομού Αττικής, νυν Δήμου Αλίμου 
της Περιφερειακής Ενότητας ΝοτίουΤομέα Αθηνών της 
Περιφέρειας Αττικής, δ) του Δήμου Ελληνικού του Νομού 
Αττικής, νυν Δημοτικής Ενότητας Ελληνικού του Δήμου 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3603/12.10.2017 


Ελληνικού - Αργυρούπολης της Περιφερειακής Ενότη¬ 
τας Νοτίου Τομέα Αθηνών της Περιφέρειας Αττικής και 
ε) του Δήμου Μοσχάτου του Νομού Αττικής, νυν Δημοτι¬ 
κής Ενότητας Μοσχάτου του Δήμου Μοσχάτου -Ταύρου 
της Περιφερειακής Ενότητας Νοτίου Τομέα Αθηνών της 
Περιφέρειας Αττικής, κατά μεταφορά από τους αναμορ¬ 
φωμένους κτηματολογικούς πίνακες και διαγράμματα 
της Ανάρτησης, όπου αυτά περιλαμβάνονται, με αριθ¬ 
μό ειδικού πρωτοκόλλου παραλαβής κτηματολογικών 
στοιχείων από την ΕΚΧΑ ΑΕ: 283/04-08-2017 για τις ίδιες 
περιοχές. 

Άρθρο 2 

Ως ημερομηνία έναρξης ισχύος του Κτηματολογίου σε 
όλες τις περιοχές του άρθρου 1 ορίζεται η 12η Οκτωβρί¬ 
ου 2017, ημέρα Πέμπτη. 


Η έναρξη ισχύος του Κτηματολογίου στις περιοχές 
αυτές αφορά μόνο στα ακίνητα που περιλαμβάνονται 
στους αναμορφωμένους κτηματολογικούς πίνακες και 
διαγράμματα της Ανάρτησης με αριθμό ειδικού πρωτο¬ 
κόλλου παραλαβής κτηματολογικών στοιχείων από την 
ΕΚΧΑ Α.Ε. 283/04-08-2017, για τα οποία διενεργήθηκαν 
οι πρώτες εγγραφές στο κτηματολογικό βιβλίο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Οκτωβρίου 2017 

Με εντολή Υπουργού 
Η Γενική Γραμματέας Χωρικού Σχεδιασμού 
και Αστικού Περιβάλλοντος 

ΕΙΡΗΝΗ ΚΛΑΜΠΑΤΣΕΑ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 

